CELEX: 62013CA0657
Language: sl
Date: 2015-05-21 00:00:00
Title: Zadeva C-657/13: Sodba Sodišča (tretji senat) z dne 21. maja 2015 (predlog za sprejetje predhodne odločbe Finanzgericht Düsseldorf – Nemčija) – Verder LabTec GmbH & Co. KG/Finanzamt Hilden (Predhodno odločanje — Obdavčenje — Svoboda ustanavljanja — Člen 49 PDEU — Omejitve — Postopno pobiranje davka na nerealiziran kapitalski dobiček — Ohranitev razdelitve davčne pristojnosti med državami članicami — Sorazmernost)

20.7.2015   
            
            
               SL
            
            
               Uradni list Evropske unije
            
            
               C 236/11
            
         Sodba Sodišča (tretji senat) z dne 21. maja 2015 (predlog za sprejetje predhodne odločbe Finanzgericht Düsseldorf – Nemčija) – Verder LabTec GmbH & Co. KG/Finanzamt Hilden
   (Zadeva C-657/13) (1)
   
   ((Predhodno odločanje - Obdavčenje - Svoboda ustanavljanja - Člen 49 PDEU - Omejitve - Postopno pobiranje davka na nerealiziran kapitalski dobiček - Ohranitev razdelitve davčne pristojnosti med državami članicami - Sorazmernost))
   (2015/C 236/14)
   Jezik postopka: nemščina
   
      Predložitveno sodišče
   
   Finanzgericht Düsseldorf
   
      Stranki v postopku v glavni stvari
   
   
      Tožeča stranka: Verder LabTec GmbH & Co. KG
   
      Tožena stranka: Finanzamt Hilden
   
      Izrek
   
   Člen 49 PDEU je treba razlagati tako, da ne nasprotuje davčni ureditvi države članice, kot je ta iz postopka v glavni stvari, ki za primer prenosa sredstev družbe, ki je na ozemlju te države članice, na stalno poslovno enoto te družbe, ki je na ozemlju druge države članice, predvideva razkritje nerealiziranega kapitalskega dobička v zvezi s temi sredstvi, ki je nastal na ozemlju te prve države članice, obdavčitev tega kapitalskega dobička in postopno pobiranje davka na ta dobiček v desetih letnih obrokih.
   
      (1)  UL C 71, 8.3.2014.